Al Pisoch al ze na montagna a Medanot dei comuni de Santa Jostina e San Gregorio 'te la provincia de Belun, 'te el Parco Nazionale Dolomiti Bellunesi. La veta principal la ze a 2187 m s.l.m., su la qual ze posisionà an caposaldo trigonometrico, e na cross la ze su na sima poco pì a Meodì de la cresta a quota 2170 m s.l.m La partensa la gnen fata normalmente da Roncoi a circa 850 m s.l.m Se continua par la strada che va sù par la montagna in diresion del "Rifugio Ere" o in diresion del "Bivaco Palia" ciapando po' la "forsela Intrigoss". Al primo troi al ze pì comet e se pol donder al rifugio anca co el celerifero, ma el secondo al ze pì curt, manco panoramico e pì inpegnatiu. Tuti e doi i troi i se incrosa a i piei de la croda ciamada "Pisochet" par continuar insieme infin te la sima.